Pielikums

Rakstiskas nomas piedāvājumu

 atlases nolikumam

**Nomas līgums**

par nedzīvojamo telpu un auto stāvlaukuma nomu \_\_\_\_\_\_\_\_, Rīgā

Rīgā *Līguma datums ir pēdējā pievienotā*

 *droša elektroniskā paraksta laika zīmoga datums*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas numurs\_\_\_\_\_\_\_\_\_ (turpmāk – Iznomātājs), tā \_\_\_\_\_\_\_\_\_\_\_\_\_\_\_\_\_\_ personā, kurš/a rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses, un

**Nodrošinājuma valsts aģentūra**, reģistrācijas numurs 90009112024 (turpmāk – Nomnieks), tās direktores Ramonas Innusas personā, kura rīkojas saskaņā ar Ministru kabineta 2012.gada 11.decembra noteikumiem Nr.839 “Nodrošinājuma valsts aģentūras nolikums”, no otras puses,

turpmāk abi kopā un katrs atsevišķi saukti – Puses/Puse, pamatojoties uz Nomnieka 2022.gada 15.jūnija lēmumu Nr.1.2.8-07/21 “Par nekustamā īpašuma nomas piedāvājumu atlases organizēšanu Valsts policijas Rīgas Pārdaugavas pārvaldes darbības nodrošināšanai Rīgā” un Nomnieka 2022.gada \_\_\_.\_\_\_\_\_\_ lēmumu Nr.(*tiks precizēts, kad noslēgsies atlase)*, izsakot savu brīvi radušos gribu, bez viltus, maldības un spaidiem, noslēdz šādu nomas līgumu (turpmāk – Līgums):

1. **Līguma priekšmets**
	1. Iznomātājs nodod un Nomnieks pieņem lietošanā par maksu nekustamā īpašuma, kas atrodas \_\_\_\_\_\_\_\_\_\_\_\_\_\_, Rīgā (būves kadastra apzīmējums \_\_\_\_\_\_\_\_\_\_\_), \_\_.stāva nedzīvojamās telpas Nr.\_\_\_\_\_\_\_\_\_\_\_ ar kopējo platību \_\_\_\_\_m² (turpmāk – Telpas), un auto stāvlaukumu \_\_\_\_\_ automašīnām (turpmāk Telpas un auto stāvlaukums kopā – Nomas objekts) saskaņā ar plānu (*Līguma pielikuma numurs tiks precizēts*).
	2. Nomas objektu Nomnieks apņemas izmantot Valsts policijas Rīgas reģiona pārvaldes struktūrvienību darbības nodrošināšanai. Nomas objekta izmantošana citiem mērķiem pieļaujama tikai ar Iznomātāja iepriekšēju rakstveida piekrišanu.
	3. Puses apliecina, ka Līguma noslēgšanas brīdī Nomas objekts Nomniekam ir ierādīts un zināms, un Nomnieks Nomas objektu pieņem tādā stāvoklī, kāds tas ir Nomas objekta nodošanas un pieņemšanas akta parakstīšanas brīdī. Nomas objekta nodošanas un pieņemšanas aktu Puses paraksta 5 (piecu) darba dienu laikā no Līguma parakstīšanas dienas, un tas kļūs par Līguma neatņemamu sastāvdaļu (*Līguma pielikuma numurs tiks precizēts*).
2. **Līguma termiņš**
	1. Līgums stājas spēkā ar tā abpusējas parakstīšanas brīdi un tiek noslēgts uz laiku līdz 12 (divpadsmit) gadiem.
	2. Pusēm savstarpēji vienojoties, Līguma termiņu var pagarināt Latvijas Republikas normatīvajos aktos noteiktajā kārtībā.
3. **Maksājumi un norēķinu kārtība**
	1. Nomas maksa par Nomas objekta lietošanu ir \_\_\_\_\_ *euro* (\_\_\_\_ *euro* un \_\_\_ centi) bez pievienotās vērtības nodokļa (turpmāk – PVN) par 1 (vienu)  m² mēnesī. Nomas maksa par \_\_\_\_ m² mēnesī ir: \_\_\_\_\_ m² x \_\_\_\_\_\_ *euro* = \_\_\_\_\_ *euro* (\_\_\_\_\_\_\_\_\_\_\_\_ *euro* \_\_\_\_\_ centi) un PVN 21% (divdesmit viens procents), tas ir, \_\_\_\_\_\_\_\_\_ *euro* (\_\_\_\_\_\_\_\_\_\_\_ *euro* un \_\_\_\_\_\_\_ centi). Kopā nomas maksa mēnesī par Nomas objekta lietošanu ir \_\_\_\_\_\_\_\_ *euro* (\_\_\_\_\_\_\_\_\_ *euro* un \_\_\_\_ centi) (turpmāk – Nomas maksa).
	2. Iznomātājam ir tiesības, nosūtot Nomniekam rakstisku paziņojumu, vienpusēji mainīt Nomas maksas apmēru bez grozījumu izdarīšanas Līgumā:
		1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10%. Nomas maksas paaugstinājumu nosaka, sākot ar otro nomas gadu atbilstoši Centrālās statistikas pārvaldes sniegtajiem patēriņa cenu indeksiem;
		2. ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos Nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;
		3. reizi gadā nākamajam nomas periodam, ja ir mainījušies Iznomātāja Nomas objekta plānotie pārvaldīšanas izdevumi;
		4. ja normatīvie akti paredz citu Nomas maksas apmēru vai Nomas maksas aprēķināšanas kārtību.
	3. Nomnieks papildu Nomas maksai apņemas maksāt par šādiem komunālajiem pakalpojumiem:
		1. siltumenerģiju – proporcionāli Telpu platībai pret kopējo ēkas platību *(vai atbilstoši skaitītāja rādījumiem)*, (\_\_\_ m²) , tas ir, \_\_\_\_\_ % atbilstoši pakalpojuma sniedzēja noteiktajiem tarifiem;
		2. elektroenerģiju – saskaņā ar verificēta elektroenerģijas skaitītāja rādījumiem *(vai proporcionāli Telpu platībai)*. Iznomātājs pēc Nomnieka pieprasījuma iesniedz Nomniekam pakalpojuma sniedzēja izrakstītu rēķinu;
		3. ūdensapgādi un kanalizāciju – atbilstoši skaitītāja rādījumiem (*vai proporcionāli Telpu platībai);*
		4. atkritumu izvešanu – proporcionāli Telpu platībai pret kopējo ēkas platību, (\_\_\_\_\_\_ m2), tas ir, \_\_\_\_ % atbilstoši pakalpojuma sniedzēja noteiktajiem tarifiem.
	4. Nomnieks atmaksā Iznomātājam tā samaksāto nekustamā īpašuma nodokli un apdrošināšanas izmaksas par Nomas objektu aprēķinot proporcionāli aizņemtai platībai, ko Iznomātājs izdala no Nomas maksas kā papildu maksājumus.
	5. Rēķinu par Nomas objekta nomu par kārtējo mēnesi, rēķinu par Līguma 3.3.punktā minētajiem pakalpojumiem par iepriekšējo mēnesi un Līguma 3.4.punktā minēto nekustamā īpašuma nodokli un apdrošināšanas izmaksas, Iznomātājs izraksta un nosūta Nomniekam līdz kārtējā mēneša pēdējam datumam. Rēķinu Iznomātājs nosūta elektroniski no elektroniskā pasta adreses: \_\_\_\_\_\_\_\_\_\_\_\_\_\_\_\_\_\_\_\_\_ uz Nomnieka elektroniskā pasta adresi: pasts@agentura.iem.gov.lv. Nomnieks saņemtos rēķinus apmaksā 20 (divdesmit) darba dienu laikā pēc to saņemšanas, ieskaitot naudu Iznomātāja norādītajā norēķinu kontā.
	6. Ja Nomnieks Līgumā noteiktajā termiņā nav veicis rēķina apmaksu, Iznomātājs ir tiesīgs prasīt no Nomnieka nokavējuma procentus 0,01 % dienā no nesamaksātās summas.
	7. Ja Iznomātājs Līgumā noteiktajā termiņā nav nosūtījis rēķinu Nomniekam, tad attiecīgā rēķina samaksas termiņš pagarinās par Iznomātāja nokavēto dienu skaitu, par kuru attiecībā uz Nomnieku nokavējuma nelabvēlīgās sekas neiestājas, un nokavējuma procenti netiek aprēķināti.
	8. Visi Līgumā paredzētie maksājumi tiks uzskatīti par samaksātiem dienā, kad saņemti Iznomātāja norādītajā norēķinu kontā.
	9. Nomniekam nav tiesības prasīt samazināt Nomas maksu un prasīt zaudējumu atlīdzību no Iznomātāja, ja notiek komunālo pakalpojumu pārtraukumi avāriju, dabas katastrofu vai citu, nesaistītu ar Iznomātāja rīcību, iemeslu dēļ.
4. **Iznomātāja tiesības un pienākumi**
	1. Iznomātājam ir tiesības:
		1. jebkurā laikā, 24 (divdesmit četras) stundas iepriekš brīdinot par to Nomnieku, veikt vispārējo Nomas objekta apskati kopā ar Nomnieka pārstāvi;
		2. ārkārtas apstākļu gadījumā (plūdi, ugunsgrēks, signalizācijas aktivizēšana u.tml.) Iznomātājs ir tiesīgs iekļūt Telpās nekavējoties kopā ar Nomnieka pārstāvi;
		3. veikt kārtējos remontdarbus un nepieciešamos būvdarbus Nomas objektā, lai novērstu iespējamus bojājumus vai avārijas sekas. Nomnieks nevar veicamos pasākumus nedz aizkavēt, nedz paildzināt, pretējā gadījumā Nomniekam ir jāatlīdzina Iznomātājam šajā sakarā radušās izmaksas un nodarītie zaudējumi. Par veiktajiem remontdarbiem Nomnieks nevar prasīt samazināt Nomas maksu, kā arī prasīt naudas atmaksu vai zaudējumu segšanu;
		4. gadījumā, ja Telpām ir nepieciešams remonts, atjaunošana, pārbūve vai restaurācija un Nomnieks to veic saskaņā ar Līgumu par saviem līdzekļiem, ar Iznomātāja iepriekšēju rakstisku piekrišanu, ievērojot normatīvo aktu prasības, pēc minēto darbu pabeigšanas, samazināt Nomas maksu proporcionāli Nomnieka veiktajiem ieguldījumiem, ievērojot [Civillikumā](http://likumi.lv/ta/id/225418-civillikums) minētos nosacījumus par nepieciešamo un derīgo izdevumu atlīdzināšanu. Nomas maksu samazina, ja Iznomātājs konstatē, ka Nomnieks attiecīgos ieguldījumus ir veicis un Iznomātājs tos atzīst par sev lietderīgiem, rakstveidā veicot grozījumus Līgumā, kas pēc to abpusējas parakstīšanas kļūst par Līguma neatņemamu sastāvdaļu.
	2. Iznomātāja pienākumi:
		1. nodrošināt Nomniekam netraucētu, nepārtrauktu Nomas objekta lietošanu, ja tas tiek ekspluatēts atbilstoši vispārpieņemtām normām, lietošanas instrukcijām, ekspluatācijas un Līguma noteikumiem;
		2. godprātīgi pildīt līgumsaistības;
		3. atjaunot Nomas objektu sākotnējā stāvoklī un novērst bojājumus, kas radušies Telpām sakarā ar ēkas konstrukciju vai inženiertehnisko tīklu avārijām ārpus Telpām no Nomnieka neatkarīgu apstākļu dēļ;
		4. nodrošināt Telpu atbilstību Ministru kabineta 2016.gada 19.aprīļa noteikumu Nr.238 “Ugunsdrošības noteikumi” (turpmāk – Ugunsdrošības noteikumi) prasībām;
		5. izstrādāt ugunsdrošības instrukciju atbilstoši Ugunsdrošības noteikumu prasībām, un iesniegt to Nomniekam, lai tas veiktu ugunsdrošības instruktāžu Valsts policijas un Nomnieka nodarbinātajiem Telpās;
		6. visā Līguma darbības laikā uzturēt Telpas, tajā esošos inženiertehniskos tīklus un komunikācijas pilnīgā kārtībā atbilstoši Latvijas Republikas normatīvo aktu prasībām un ekspluatācijas noteikumiem. Nepieļaut Telpu tehniskā un vispārējā stāvokļa pasliktināšanos.
	3. Iznomātājs ir atbildīgs par ugunsdrošības inženiertehnisko sistēmu un aprīkojuma ekspluatāciju atbilstoši ražotāja tehnisko noteikumu un ugunsdrošību regulējošu normatīvo aktu prasībām.
	4. Iznomātājs neatbild par apkures, elektroenerģijas, ūdens u.c. komunālo pakalpojumu pārtraukumiem Telpās, ja šie pārtraukumi nav radušies Iznomātāja vainas dēļ.
5. **Nomnieka tiesības un pienākumi**
	1. Nomniekam ir tiesības:
		1. lietot Nomas objektu atbilstoši Līguma 1.2.punktā minētajam mērķim;
		2. ar Iznomātāja iepriekšēju rakstisku piekrišanu pārbūvēt Telpas.
	2. Nomnieks nav tiesīgs:
		1. bez Iznomātāja rakstiskas piekrišanas nomas tiesības izmantot darījumos ar trešajām personām;
		2. pārbūvēt Telpas bez Iznomātāja rakstiskas atļaujas;
		3. pirms Līguma termiņa beigām patvaļīgi atstāt Nomas objektu;
		4. Nomas objektu izmantot mērķim, kas nav minēts Līguma 1.2.punktā.
	3. Nomnieka pienākumi:
		1. visā Līguma darbības laikā lietot Nomas objektu, tajā esošās iekārtas un konstrukcijas, inženiertehniskos tīklus un komunikācijas atbilstoši Latvijas Republikas institūciju prasībām un ekspluatācijas noteikumiem, nepieļaujot Nomas objekta tehniskā un vispārējā stāvokļa pasliktināšanos;
		2. nodrošināt, ka Valsts policijas un Nomnieka nodarbinātie lieto Nomas objektu, ievērojot vispārējos ekspluatācijas noteikumus un sanitārās normas;
		3. savlaicīgi maksāt Līgumā paredzētos maksājumus saskaņā ar Līguma noteikumiem;
		4. atbildēt par ugunsdrošību Nomas objektā un nodrošināt Iznomātāja izstrādātās ugunsdrošības noteikumu/instrukcijas instruktāžu Valsts policijas un Nomnieka nodarbinātajiem Nomas objektā;
		5. ievērot vispārējos Nomas objekta ekspluatācijas noteikumus, sanitārās, darba aizsardzības un ugunsdrošības prasības;
		6. ja Nomnieka vainas dēļ Nomas objektā izceļas ugunsgrēks, apkures, ūdensvadu vai elektrosistēmu bojājumi, Nomnieks apņemas to sekas likvidēt par saviem vai apdrošinātāja līdzekļiem;
		7. nepieciešamības gadījumā par saviem līdzekļiem veikt Telpu labiekārtošanu, kārtējo un citus remontus, atbilstoši nomas mērķim, rakstveidā saskaņojot to apjomu un termiņus ar Iznomātāju ne vēlāk kā 10 (desmit) darba dienas pirms remontdarbu uzsākšanas;
		8. apmaksāt visus Iznomātāja izdevumus, kas saistīti ar defektu un bojājumu novēršanu, kas tiks konstatēti un atklāti, nododot Telpas Iznomātājam;
		9. segt Iznomātājam tiešos zaudējumus, kas radušies Nomnieka vainas dēļ;
		10. ja mainās elektroniskā pasta adrese, uz kuru Iznomātājs sūta rēķinus, Nomniekam ir pienākums par to paziņot Iznomātājam 5 (piecu) darba dienu laikā.
6. **Nepārvarama vara**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kuru nevar iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, normatīvo aktu, kas būtiski ierobežo un aizskar Pušu tiesības un ietekmē uzņemties saistības, pieņemšana un stāšanās spēkā. Puse, kas atsaucas uz nepārvaramas varas vai ārkārtas apstākļu darbību, nekavējoties par šādiem apstākļiem rakstveidā informē otru Pusi.
	2. Ziņojumā jānorāda, kādā termiņā pēc Puses uzskata ir iespējama un paredzama Līgumā paredzēto viņa saistību izpilde, un pēc pieprasījuma, šādam ziņojumam ir jāpievieno izziņa, ko izsniegusi kompetenta institūcija un kas satur ārkārtējo apstākļu darbības apstiprinājumu un to raksturojumu.
	3. Nepārvaramas varas apstākļu iestāšanās gadījumā Līguma darbība tiek izbeigta, un Puses veic savstarpēju norēķinu.
7. **Līguma izbeigšana un Nomas objekta atbrīvošana**
	1. Pusēm rakstiski vienojoties, Līgums var tikt izbeigts pirms noteiktā Līguma termiņa jebkurā laikā.
	2. Iznomātājam ir tiesības rakstiski informējot Nomnieku Līgumā noteiktajā termiņā, kas nav īsāks par divām nedēļām un garāks par diviem mēnešiem, vienpusēji atkāpties no Līguma, neatlīdzinot Nomniekam zaudējumus, kas saistīti ar Līguma pirmstermiņa izbeigšanu, kā arī Nomnieka veiktos izdevumus Telpās, ja:
		1. Nomnieks izmanto Nomas objektu mērķiem, kas nav paredzēts Līguma 1.2.punktā;
		2. Nomnieka darbības dēļ tiek bojāts Nomas objekts, vai, ja Nomnieks patvaļīgi, bez rakstiskas saskaņošanas arIznomātāju, vai arī pārkāpjot attiecīgos Latvijas Republikas normatīvos aktus, veic Nomas objekta pārbūvi vai atjaunošanu;
		3. Nomnieks bez Iznomātāja rakstiskas piekrišanas nodod Nomas objektu apakšnomā;
		4. Nomniekam ir bijuši vismaz trīs maksājumu kavējumi, kas kopā pārsniedz divu maksājumu periodu, ja Līgumā noteikts viena mēneša Nomas maksas aprēķina periods, vai vienu maksājuma periodu, ja Līgumā noteikts viena ceturkšņa Nomas maksas aprēķina periods, tai skaitā Nomnieks nemaksā Nomas objekta apdrošināšanas izmaksas, nekustamā īpašuma nodokli vai tā kompensāciju un citas Līgumā iekļautās izmaksas vai nenorēķinās par nekustamā īpašuma uzturēšanai nepieciešamajiem pakalpojumiem (piemēram, siltumenerģija, dabasgāzes piegāde, ūdensapgādes un kanalizācijas pakalpojumu nodrošināšana, sadzīves atkritumu izvešana), elektroenerģiju, sanitārtehniskajiem un tehniskajiem pakalpojumiem vai sakaru pakalpojumiem;
		5. Līguma neizpilde ir ļaunprātīga un dod Iznomātājam pamatu uzskatīt, ka viņš nevar paļauties uz saistību izpildi nākotnē;
		6. Nomnieks nepiekrīt Nomas maksas izmaiņām atbilstoši Līguma 3.2.punktam;
		7. tiek pārkāpti Līguma nosacījumi, t.sk., ja Nomnieks nav veicis Līgumā paredzētos kapitālieguldījumus Nomas objektā vai nav veicis tos Līgumā noteiktajos termiņos.
	3. Pēc Līguma darbības termiņa beigām vai, ja Līgums tiek izbeigts pēc Iznomātāja iniciatīvas bez Nomnieka vainas, Nomniekam ir tiesības pieprasīt no Iznomātāja iepriekš rakstiski saskaņoto kapitālo ieguldījumu izdevumu kompensāciju, kuru pēc atlikušās vērtības atspoguļo aktā. Atdalāmie uzlabojumi nododami Nomniekam.
	4. Nomniekam ir tiesības vienpusēji atkāpties no Līguma pirms termiņa, rakstiski brīdinot par to Iznomātāju 30 (trīsdesmit) darba dienas iepriekš.
	5. Gadījumos, kas nav atrunāti Līgumā, Līgumu var izbeigt Latvijas Republikas normatīvajos aktos noteiktajā kārtībā.
	6. Nomniekam ir jāatbrīvo Nomas objekts līdz Līguma darbības termiņa beigām un Līguma pēdējā darbības dienā jānodod Iznomātājam Nomas objekts ar nodošanas un pieņemšanas aktu, ne sliktākā stāvoklī, kādā tas bija Līguma slēgšanas brīdī, ņemot vērā Nomnieka veikto, ar Iznomātāju rakstiski saskaņoto Nomas objekta pārbūvi un saprātīgu nolietojuma pakāpi.
	7. Līguma pēdējā darbības dienā Nomnieks nodod bez atlīdzības Iznomātājam Nomnieka izdarītos neatdalāmos uzlabojumus, pārbūves un ietaises, kurām jābūt lietošanas kārtībā, izņemot gadījumus, ja starp Pusēm pirms ieguldījumu izdarīšanas ir noslēgta papildu vienošanās par ieguldījumu atlīdzināšanas kārtību. Tiek nodotas lietas un aprīkojums, kas nodrošina Telpu normālu lietošanu, kā arī priekšmeti, kas nav atdalāmi, nesabojājot tos un virsmas, pie kurām tie piestiprināti.
	8. Ja Līgumā noteiktajā kārtībā Nomas objekts netiek atbrīvots un nodots Iznomātājam, Nomniekam jāveic samaksa par Nomas objekta faktisko lietošanu un jāmaksā līgumsods 0,1% apmērā no mēneša maksājumu summas par katru nokavēto dienu līdz Nomas objekta atbrīvošanai un nodošanai Iznomātājam, kā arī jāsedz Iznomātājam visi zaudējumi, kādi Iznomātājam nodarīti sakarā ar Nomas objekta savlaicīgu neatbrīvošanu.
	9. Visi Līguma grozījumi un papildinājumi noformējami rakstiski, un tie ir spēkā tikai tādā gadījumā, ja tos ir parakstījušas abas Puses.
	10. Ja kādai no Pusēm tiek mainīts juridiskais statuss, Pušu amatpersonu paraksta tiesības, Pušu rekvizīti (tālruņa numuri, elektroniskā pasta adreses, adreses u.c.) un Pušu atbildīgās personas, Puse nekavējoties rakstveidā paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.
8. **Personas datu aizsardzība**
	1. Pusēm ir tiesības apstrādāt no otra Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai.
	2. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.
	3. Ja, saskaņā ar normatīvajiem aktiem, Pusēm var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas rakstveidā informē par to otru Pusi, ja vien normatīvie akti to neaizliedz.
	4. Apstrādājot datus, Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.
	5. Katra Puse var pieprasīt, lai otrā Puse papildina vai izlabo datus, vai pārtrauc attiecīgās Puses nodoto datu apstrādi vai iznīcina tos, ja nodotie dati ir nepilnīgi, novecojuši, nepatiesi, pretlikumīgi apstrādāti vai to apstrāde vairs nav nepieciešama Līguma mērķiem.
	6. Puses apņemas pēc otras Puses rakstveida pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai.
	7. Puses apliecina, ka Līgumā norādītā informācija par Puses pilnvaroto personu datu iesniegšanu otrai Pusei ir saskaņota ar attiecīgajām Puses pilnvarotajām personām un tās ir informētas par viņu personas datu iekļaušanu Līgumā, nodošanu otrai Pusei, ievadīšanu un apstrādi Pušu datu bāzēs, lai izmantotu Līgumā minēto mērķu sasniegšanai.
9. **Citi noteikumi**
	1. Iznomātāja atbildīgā persona Līguma darbības laikā: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	2. Nomnieka atbildīgā persona Līguma darbības laikā: Nodrošinājuma valsts aģentūras \_\_\_\_\_\_\_\_\_\_\_\_\_\_\_\_\_, tālrunis: \_\_\_\_\_\_\_\_, elektroniskā pasta adrese: \_\_\_\_\_\_\_\_\_@agentura.iem.gov.lv.
	3. Nomnieka atbildīgā persona saziņai ar Iznomātāja atbildīgo personu izmanto Līguma 9.1.punktā minēto tālruņa numuru un elektroniskā pasta adresi.
	4. Nomnieka atbildīgajai personai nav tiesību veikt labojumus vai izdarīt grozījumus Līgumā vai tā pielikumos.
	5. Nomnieka atbildīgā persona ir tiesīga:
		1. parakstīt Nomas objekta nodošanas un pieņemšanas aktu;
		2. sastādīt un parakstīt defektu aktu;
		3. kontrolēt Nomas objekta un komunikāciju tehnisko stāvokli;
		4. nekavējoties informēt par tehniskām problēmām, risināt citus ar Nomas objekta lietošanu un uzturēšanu saistītus jautājumus.
	6. Savstarpējās Pušu attiecības, kas netiek paredzētas Līgumā, ir regulējamas saskaņā ar Latvijas Republikas normatīvajiem aktiem.
	7. Visus strīdus, kas rodas Līguma darbības laikā, vispirms risina Pušu savstarpējās sarunās. Ja Puses nevar panākt vienošanos, strīdus izskata Latvijas Republikas tiesā saskaņā ar Latvijas Republikas normatīvajiem aktiem.
	8. Līgums saistošs Pušu tiesību un saistību pārņēmējiem.
	9. Saskaņā ar Ministru kabineta 2013.gada 29.oktobra noteikumiem Nr.1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” Nomnieks par saviem līdzekļiem ieraksta Līgumu zemesgrāmatā.
	10. Līgums ir sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks.
	11. Līguma pielikumi (*tiks precizēti*):
		1. 1.pielikums.
		2. 2.pielikums.
		3. 3.pielikums.
10. **Pušu rekvizīti un paraksti**

|  |  |
| --- | --- |
| **Iznomātājs:** | **Nomnieks:****Nodrošinājuma valsts aģentūra**Reģistrācijas numurs 90009112024Čiekurkalna 1.līnija 1 k-2,Rīga, LV-1026 Norēķini: Valsts kase Kods: TRELLLV22 Konts: LV28TREL2140651016000Direktore \_\_\_\_\_\_\_\_\_\_\_\_\_\_\_\_\_\_\_\_ R.Innusa |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU